Ambrose Niwagaba Katoto, Kikuube
Omuramuzi omu kooti ya Hoima Chief Magistrate Moses Kagoda Ntende yaayoreka muranga ku okujumbura amajuta omu kyanga kya Bunyoro kyongyeire aha kuribatirira obugabe bw’abantu.
Kagoda naagira ngu okukira abaana hamwe n’abakazi nibo bakizire okukwatwaho munonga.
Obu yaba nagambira omu Rukiiko rw’eby’obugabe bw’omuntu ahambuga nkuru za disiturikiti ya Kikuube orwatebekanisibwa abarikurwanirira obugabe bw’omuntu omukyanga kya Burengyerwa-eizoba, Kagoda yagyira ngu okuribatiirira obugabe bw’omuntu kureebekire omubantu abatungyire sente z’enshumbuushano.
Yashoboorora ngu abantu abaingi nibejunisa sente z’enshumbuushano omukutaasya abakazi abandi ekirikureetaho emihondano omumaka nangwa n’abaana bato okukozesibwa emirimo ebarengire.
Luke Kapoloni ori DISI wa disiturikiti ya Kikuube nagyira ngu emishango y’okuribatiirira obugabe bw’omuntu ebaremire okukyendeeza ahabw’obutagira kooti erikujunaanizibwa okuhozesa abarikugikora.
Omukwezi kwa 10 omugwa 2006 President Museveni akarangirira ku Uganda eine amajuta omuri Bunyoro ahanyanja Albert.
swh_Latn lug_Latn lug_Latn lug_Latn lug_Latn lug_Latn run_Latn